*Tämä artikkeli käsittelee jääkiekkoilijaa. Kilpapurjehtija Sami Tammisesta on eri artikkeli.*

**Sami Tamminen** (s. 19. heinäkuuta 1997 Valkeala) on suomalainen jääkiekkoilija, joka pelaa Puolan korkeimmalla sarjatasolla STS Sanokissa. Hän on joukkueensa kapteeni ja pelipaikaltaan keskushyökkääjä.

Ura
---

### Seuraura

Tamminen on Valkealan Kiekon kasvatti. Hän siirtyi juniorina sittemmin KooKoohon. Kaudella 2012–2013 hän voitti tehoilla 22+27=49 koko C-nuorten Mestis-karsintojen syöttöpörssin ja jakoi pistepörssin voiton joukkuetoverinsa Niki Koskisen kanssa. Tamminen oli KooKoon sekä koko sarjan paras pistemies ja syöttäjä myös sekä C-nuorten Mestiksen (13+20=33) että SM-sarjan (17+25=42) runkosarjassa.

Huhtikuussa 2013 Tamminen teki kolmivuotisen Mestis-sopimuksen KooKoon kanssa. Kauden 2013–2014 hän pelasi vielä suurimmaksi osaksi seuran B-nuorissa, jonka paras syöttäjä ja paras pistemies Tamminen oli tehoilla 21+34=55. Hän sijoittui B-nuorten SM-sarjan pistepörssissä neljänneksi. Tamminen pelasi myös osan kaudestaan KooKoon A-nuorissa, mutta hän ei kuitenkaan debytoinut vielä Mestiksessä. 17-vuotias Tamminen debytoi sarjassa seuraavalla kaudella 2014–2015, jolloin hän pelasi siellä 20 runkosarjaottelua tehden yhden syöttöpisteen. Tamminen voitti kauden päätteeksi Mestis-hopeaa.

Kaudeksi 2015–2016 KooKoo nostettiin SM-liigaan, mutta Tamminen pelasi kauden kuitenkin kokonaan seuran A-nuorissa, joiden toiseksi paras pistemies hän oli Joona Puhakan jälkeen tehoilla 12+15=27. Toukokuussa 2016 Tamminen KooKoon kanssa kaksivuotisen jatkosopimuksen. Hän teki SM-liigadebyyttinsä kauden 2016–2017 avauskierroksella 16. syyskuuta 2016 Saimaan Palloa vastaan. Tamminen merkittiin KooKoon nelossentteriksi laidoilleen Andrei Hakulinen ja Toni Hyvärinen. Hän sai ottelussa jääaikaa 9.17 minuuttia. Tamminen vietti ison osan kaudestaan vielä myös KooKoon A-nuorissa, kunnes helmikuussa 2017 seura lainasi hänet loppukaudeksi Mestis-joukkue KeuPa HT:hen. Koska KooKoo oli nimennyt Tammisen ns. nuorten pelaajien listalle, hän palasi vielä siirtotakarajan jälkeen joukkueen vahvuuteen. Tamminen teki liigauransa avausmaalin 9. maaliskuuta 2017 vieraissa Saimaan Palloa vastaan. Hän sai ottelussa myös syöttöpisteen Jarkko Immosen tekemään maaliin. Tamminen ei palannut loppukaudella enää KeuPan vahvuuteen. Hän pelasi kauden aikana SM-liigassa 29 runkosarjaottelua tehopistein 1+3=4.

Kaudella 2017–2018 Tamminen pelasi KooKoon SM-liigajoukkueessa 34 runkosarjaottelua tehopistein 4+3=7. Maaliskuussa 2018 hän teki joukkueen kanssa kaksivuotisen jatkosopimuksen. Kaudella 2018–2019 Tamminen pelasi KooKoossa 18 runkosarjaottelua ilman tehopisteitä, kunnes joulukuussa 2018 seura lainasi hänet toistaiseksi voimassa olevalla sopimuksella Mestis-joukkue KOOVEE:hen. Tamminen pelasi joukkueessa kauden loppuun. Hän oli Mestiskarsinnoissa neljällä syöttöpisteellään KOOVEE:n paras syöttäjä Julius Valtosen kanssa. Tamminen jakoi myös joukkueen sisäisen tehotilaston voiton Valtosen ja Juuso Wallin kanssa lukemalla +6.

Kauden 2019–2020 kynnyksellä, syyskuussa 2019 KooKoo lainasi Tammisen toistaiseksi voimassa olevalla sopimuksella Mestiksen nousijajoukkue Kajaanin Hokkiin. Marraskuun lopulla hän joutui yli kuukaudeksi sivuun, kun Tamminen loukkasi jalkansa jouduttuaan KeuPa HT:n Juho Koivusaaren polvitaklauksen kohteeksi. Koivusaarella ei tuomittu tilanteesta jäähyä, mutta hänet asetettiin kahden ottelun pelikieltoon. Kuntouduttuaan tammikuussa 2020 Tamminen palasi taas toistaiseksi voimassa olevalla sopimuksella Hokin vahvuuteen. Siirtotakarajalla helmikuussa 2020 hänen lainasopimustaan jatkettiin kauden loppuun.

Tamminen siirtyi kaudeksi 2020–2021 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Visby Roma HK:hon. Tällä kaudella hän oli joukkueensa paras pistemies tehden 36 ottelussa pisteet 10+23=33.

Kaudeksi 2021–2022 Tamminen siirtyi Puolan pääsarjassa pelaavaan STS Sanokiin. Pisteitä hän teki 40 ottelussa 34 (16+18), sijoittuen koko sarjan pistepörssissä sijalle 16. Kaudella 2022–2023 Tamminen jatkaa STS Sanokissa, toimien samalla joukkueensa kapteenina.

### Maajoukkueura

Tamminen on pelannut neljä poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | KooKoo | A-Mestis | 4 | 0 | 0 | 0 | 0 | – | – | – | – | – |
| 2013–2014 | KooKoo | A-Mestis | 6 | 1 | 2 | 3 | 0 | – | – | – | – | – |
| 2014–2015 | KooKoo | A-Mestis | 14 | 7 | 13 | 20 | 2 | – | – | – | – | – |
|  | KooKoo | Mestis | 20 | 0 | 1 | 1 | 0 | – | – | – | – | – |
| 2015–2016 | KooKoo | A-SM | 43 | 12 | 15 | 27 | 4 | – | – | – | – | – |
| 2016–2017 | KooKoo | A-SM | 24 | 5 | 14 | 19 | 2 | – | – | – | – | – |
|  | KooKoo | SM-liiga | 29 | 1 | 3 | 4 | 6 | – | – | – | – | – |
|  | KeuPa HT | Mestis | 5 | 1 | 1 | 2 | 0 | – | – | – | – | – |
| 2017–2018 | KooKoo | A-SM | 31 | 8 | 13 | 21 | 30 | 3 | 0 | 1 | 1 | 2 |
|  | KooKoo | SM-liiga | 34 | 4 | 3 | 7 | 2 | – | – | – | – | – |
| 2018–2019 | KooKoo | A-SM | 6 | 1 | 3 | 4 | 2 | – | – | – | – | – |
|  | KooKoo | SM-liiga | 18 | 0 | 0 | 0 | 0 | – | – | – | – | – |
|  | KOOVEE | Mestis | 25 | 5 | 17 | 22 | 12 | – | – | – | – | – |
| 2019–2020 | Hokki | Mestis | 23 | 7 | 9 | 16 | 16 | – | – | – | – | – |
| 2020–2021 | Visby/Roma HK | Hockeyettan | 36 | 10 | 23 | 33 | 0 | 7 | 1 | 3 | 4 | 0 |
| 2021–2022 | STS Samok | Puola | 40 | 16 | 18 | 34 | 2 | 5 | 0 | 1 | 1 | 2 |
| 3 kautta | yhteensä | SM-liiga | 81 | 5 | 6 | 11 | 8 | – | – | – | – | – |
| 4 kautta | yhteensä | Mestis | 73 | 13 | 28 | 41 | 28 | – | – | – | – | – |

Lähteet
-------

* Sami Tamminen The Internet Hockey Databasessa (englanniksi)
* Sami Tamminen Eurohockey-sivustolla (englanniksi)
* Sami Tamminen *Elite Prospects*. Everysport Media Group AB.  (englanniksi)

### Viitteet

1. ↑  Ranta, Timo: Sami Tammisen tavoite on KooKoon Hall of Famessa *kouvolansanomat.fi*.  27.12.2018. Kaakon Viestintä Oy. Viitattu 27.12.2018.
2. 1 2 3 4 5  Sami Tamminen *Elite Prospects*. Everysport Media Group AB.  (englanniksi)
3. ↑  Elite Prospects - U18 Mestis Q Stats 2012-2013 *eliteprospects.com*. Everysport Media Group. Viitattu 4.7.2019. (englanniksi)
4. ↑  Elite Prospects - KooKoo U16 *eliteprospects.com*. Everysport Media Group. Viitattu 4.7.2019. (englanniksi)
5. ↑  KooKoo julkaisi runkonsa kerralla *Jatkoaika.com*.  18.4.2013. Jatkoaika r.y. Viitattu 17.9.2016.
6. ↑  Elite Prospects - U18 SM-sarja Stats 2013-2014 *eliteprospects.com*. Everysport Media Group. Viitattu 4.7.2019. (englanniksi)
7. ↑  KooKoo solmi sopimuksia omille nuorilleen *Jatkoaika.com*.  3.5.2016. Jatkoaika r.y. Viitattu 17.9.2016.
8. ↑  Kokoonpanot *liiga.fi*.  16.9.2016. Jääkiekon SM-liiga Oy. Viitattu 6.8.2020.
9. ↑  Ottelutilastot *liiga.fi*.  16.9.2016. Jääkiekon SM-liiga Oy. Viitattu 17.9.2016.
10. ↑  Tamminen lainalle Mestikseen *kookoo.fi*.  1.2.2017. KooKoo Hockey Oy.  Arkistoitu 14.3.2018. Viitattu 1.2.2017.
11. ↑  Tamminen takaisin KooKoo-paitaan *kookoo.fi*.  23.2.2017. KooKoo Hockey Oy.  Arkistoitu 12.3.2017. Viitattu 10.3.2017.
12. ↑  Otteluseuranta *liiga.fi*.  9.3.2017. Jääkiekon SM-liiga Oy. Viitattu 10.3.2017.
13. ↑  Taas yksi oma kasvatti jatkosopimukseen! *kookoo.fi*.  9.3.2018. KooKoo Hockey Oy.  Arkistoitu 14.3.2018. Viitattu 13.3.2018.
14. ↑  Sami Tamminen lainalle Mestikseen *kookoo.fi*.  27.12.2018. KooKoo Hockey Oy.  Arkistoitu 27.12.2018. Viitattu 27.12.2018.
15. ↑  Elite Prospects - KOOVEE *eliteprospects.com*. Everysport Media Group. Viitattu 4.7.2019. (englanniksi)
16. ↑  Tamminen lainalle Hokkiin *kookoo.fi*.  26.9.2019. KooKoo Hockey Oy.  Arkistoitu 26.9.2019. Viitattu 26.9.2019.
17. ↑  Hokin Sami Tammista polvella taklanneelle KeuPa HT:n Juho Koivusaarelle kahden ottelun pelikielto *kainuunsanomat.fi*.  29.11.2019. SLP Kustannus Oy. Viitattu 24.3.2020. [vanhentunut linkki]
18. ↑  Sami Tamminen palaa Hokin vahvuuteen *hokki.fi*.  7.1.2020. Hokki Kainuu Oy. Viitattu 24.3.2020.
19. ↑  Junnila, Tamminen ja Palojärvi jatkavat Hokissa *hokki.fi*.  16.2.2020. Hokki Kainuu Oy. Viitattu 16.2.2020.
20. ↑  Yli-Mäenpää, Joni: Sami Tamminen siirtyy Mestiksestä Ruotsin kolmanneksi ylimmälle sarjatasolle *Jatkoaika.com*.  6.8.2020. Jatkoaika r.y. Viitattu 6.8.2020.